van henricke crybouts
Item van alsulken gedinge als geweest es tusscen henricken
trybouts die nae den rechte der stat van loven beleidt is
tot den goeden jans van boesschot sijns zwaghers in deen zijde
en den selve jane van boesschot in dande alse van seken toesegge
dat de voirs henr trybouts hem toegeseeght soude hebben dat
henr trybouts met hem composicie en vorwairde gemaect soude
hebben dat de voirs jan van boesschot sijn goede gebruke en hanten
soude dat dair om de voirs henric met den voirs sijne beleide
opte voirs goede niet werken en soude es tvonisse dat alsulke
aensprake als de voirs jan van boesscot tot den voirs henr gedaen
hadde dat die den selve henr en sijne beleide gheen onstade
doen en sal cor kersmak roelofs smacht borch ca ovwynge
iunuor smet auguste
xi
van janne van loeffen
Het sijn come in rechte voir meye en scepen van loven inde banck
aldair jan van beeringen soen jans wilen van beeringen van ryemena
in deen zijde ende die ovmids macht van scepen brieve van loven
gegoet en geerft is in een leen gehete dleen van zwineghe gelege
te ryemena en te keerbergen dwelck te houde plach her henrick
van witham he tot beerseke ridder in deen zijde ende jan van
loeffen van keerbergen in dande dair de voirs jan van beeringen dede
lesen zeker scepen brieve van loven inden welken hij voir meye en scepen
tvoirs
van loven gegoet en geerft was in een leen gehete de dleen van
zwinehem versuekende datme hem dair af houde woude in eene
beemt gehete den langenbeemt gelege inde pchie van ryemena
tusschen de goede willems bollens ende den ouden beemt nae
dien also hij seyde dat dien sijnre voirs guedinge toebehoirde
dair op de voirs jan van loeffen een aensprake dede tot den voirs goede
seggende dat jan wilen van eelwijc zweer des voirs jans van loeffen
den voirs beemt ov xxx jair en dage gecocht en gecrege hadde